Žvėrinčiaus ąžuolas

Žvėrinčiaus ąžuolas – šimtametis ąžuolas, augęs Žvėrinčiaus miške, Birštono savivaldybės teritorijoje, Nemuno dešiniajame krante, į pietus nuo Lengveniškių ir į rytus nuo Ivoniškių. Ąžuolo skersmuo siekė 1,8 m, aukštis – virš 15 m. Spėjama, kad ąžuolui buvo virš 500 metų.Miškininkų atnaujintos poilsiavietės kviečia į Žvėrinčiaus taką Birštone, Miškininkas.eu, 2017-06-22. Nuoroda tikrinta 2020-12-01.

 Istorija 
Legendos byloja, kad po ąžuolu medžioklių metu yra ilsėjęsis pats Ldk Vytautas. 

Ąžuolas 1968 m. buvo paskelbtas gamtos paminklu.   Ąžuolas atlaikė 2005 m sausio mėn. siautėjusį  uraganą  „Erviną“, tačiau 2005 m. birželį virto, tebeguli iki šiol. Šalia jo galima pamatyti neįprastai atrodančios apykaklinės formos pušį ir naujai pasodintus jaunus ąžuoliukus.Žvėrinčiaus ąžuolas, Birštono turizmo informacijos centras. Nuoroda tikrinta 2020-12-01.

2006 m. išbrauktas iš saugomų gamtos objektų sąrašo.Teisės aktai dėl sunykusių gamtos paveldo objektų (GPO) išbraukimo iš valstybės saugomų GPO sąrašo 
miniatiūra|Žvėrinčiaus ąžuolas 2005 05 08

 Šaltiniai 

Kategorija:Ąžuolai gamtos paminklai
Kategorija:Birštono savivaldybės paveldas
Kategorija:Buvę Lietuvos gamtos paveldo objektai